





Poleg priprav na veseli december je november mesec brkov, mesec, ki je namenjen zdravju moških, na Univerzi v Ljubljani pa je november tudi **MObilni noVEMBER** – mesec, ko študenti Univerze v Ljubljani izveste vse, **kar vas zanima o mednarodni mobilnosti**.

Z novembrom je konec leta že čisto blizu in z njim tudi čas, ko si mnogi postavimo nove želje in cilje za prihajajoče leto. Morda bo tudi odhod na študijsko izmenjavo, krajši študijski obisk ali opravljanje prakse v tujini eden izmed vaših ciljev.

Zato nikar ne zamudite predstavitev in delavnic, kjer boste dobili **veliko uporabnih informacij**.

***11. in 13. november***, 12:00–14:00

* **Preparation for the** [**IELTS Exam**](https://www.kc.uni-lj.si/dogodki/preparation-for-the-ielts-exam.html) (delavnica v angleškem jeziku). Dvodnevna delavnica se bo osredotočila na **predstavitev oblike in strukture preizkusa** ter na **praktične nasvete in tehnike** za **uspešno opravljanje izpita**.

***14. november***, 15:00–16:00

* Going to France? How to [**perfect you CV**](https://kc.uni-lj.si/dogodki/workshop-on-applications-in-france.html) **and motivation letter** (delavnica v angleškem jeziku). Naučili se boste osnovnih smernic za pisanje **učinkovitega CV-ja** za francoskega delodajalca (v francoščini ali v angleščini) in **kako sestaviti motivacijsko pismo**.

***20. in 21. november***, 14:00 – 19:00

* dogodek [**IZZIVI V TUJINI**](https://kc.uni-lj.si/dogodki/izzivi-v-tujini-2019.html) **-**  celostna predstavitev možnosti za študij ali prakso v tujini

**Program prvega dne dogodka**

14:45 – 15:15

KAJ PONUJA PROGRAM ERASMUS+, Služba za mednarodno sodelovanje Univerze v Ljubljani;

Predstavitev aktivnosti v okviru programa Erasmus+: možnosti mobilnosti z namenom študija in praktičnega usposabljanja ter mednarodno kreditno mobilnost, ki omogoča študijske izmenjave tudi v države izven EU.

15:15 – 15:45

PREDSTAVITEV OSTALIH FINANČNIH SPODBUD ZA MOBILNOST V TUJINI, Javni sklad za razvoj kadrov in štipendije;

Bi se radi izobraževali v tujini, pa ste se ustrašili s tem povezanih stroškov? Predstavitev štipendij, ki jih lahko pridobite za študij v tujini ali za krajšo študijsko, raziskovalno ali drugo mobilnost v tujino v času študija na Univerzi v Ljubljani. Izvedeli pa boste tudi, kje in kako dobiti ostale potrebne informacije glede študija v tujini.

15:45 – 16:15

PRILOŽNOSTI V OKVIRU PROGRAMA CEEPUS IN EURAXESS, Center Republike Slovenije za mobilnost in evropske programe izobraževanja in usposabljanja (CMEPIUS) ;

Cilj programa CEEPUS je spodbujanje mobilnosti, ki slovenskim študentom omogoča, da odidete na študijsko izmenjavo v sledeče države: Albanijo, Avstrijo, Bolgarijo, Bosno in Hercegovino, Češko, Črno Goro, Hrvaško, Kosovo, Madžarsko, Makedonijo, Moldavijo, Poljsko, Romunijo, Slovaško ali Srbijo.

EURAXESS je vseevropska pobuda, namenjena podpori mobilnih raziskovalcev, ki želijo opravljati svojo raziskovalno kariero v drugi evropski državi ali želijo z Evropo ostati povezani v času svoje raziskovalne kariere, ki ga prebijejo v državah izven Evrope.

16:15 – 17:30

TRŽNICA MEDNARODNIH PRILOŽNOSTI

17:30 – 18:00

KAKO VAM LAHKO PRI VSTOPANJU NA EVROPSKI TRG DELA POMAGA EURES?, EURES služba,

Zavod Republike Slovenije za zaposlovanje;

Predstavitev storitve mreže EURES s pomočjo katerih bo iskanje in prijavljanje na prosta

delovna mesta v vseh evropskih državah (predstavitev Evropskega portala zaposlitvene

mobilnosti) enostavnejše.

18:00 – 18:30

KARIERA V INSTITUCIJAH EVROPSKE UNIJE, PREDSTAVITEV PRIPRAVNIŠTEV IN ZAPOSLITVENIH

PRILOŽNOSTI V INSTITUCIJAH EU , Hiša Evropske unije v Ljubljani;

Če iščete zanimivo poklicno pot v dinamičnem, hitro razvijajočem se okolju, je Evropska unija

pravi naslov.

**Program drugega dne dogodka**

14:00 – 15:30

BI RADI SPOZNALI [FRANCIJO KOT ŠTUDIJSKO ALI RAZISKOVALNO OKOLJE](https://kc.uni-lj.si/dogodki/izzivi-v-tujini-predstavitev-tudija-v-franciji-.html)?

Predstavitev francoskega visokošolskega sistema, štipendij, ki so na voljo, poklicnih priložnosti in

potrebnih jezikovnimi potrdili.

15:40 – 16:10

[PREDSTAVITEV IZPITOV GOETHE-ZERTIFIKAT](https://kc.uni-lj.si/dogodki/izzivi-v-tujini-predstavitev-goethe-certifikata.html)

Izpiti Goethe-Zertifikat so mednarodno priznani jezikovni certifikati, s katerimi se lahko prijavljate za študij in delo v nemško govorečih državah. Dobili boste praktične napotke za reševanje izpita, kriterije ocenjevanja in tehnike za učinkovitejše opravljanje izpitov.

16:20 – 17:20

[VAS ZANIMA ŠTUDIJ V ITALIJI?](https://kc.uni-lj.si/dogodki/izzivi-v-tujini-italija-kot-mobilna-destinacija-za-tudente.html)

Pridite. Dobili boste informacije o študiju v Italiji in možnostih štipendiranja

17:30 – 18:30

[BI RADI SPOZNALI MADŽARSKO KOT ŠTUDIJSKO ALI RAZISKOVALNO OKOLJE?](https://kc.uni-lj.si/dogodki/izzivi-v-tujini-predstavitev-tudijskih-in-raziskovalnih-mo-.html)

Če se želite seznaniti z madžarskim visokošolskim sistemom, različnimi vrstami štipendij, kariernimi priložnostmi na Madžarskem, se obvezno udeležite predstavitve.

***26. november***, 13:00 – 14:40

* Kaj moram [**vedeti pri odhodu v tujino zaradi zaposlitve**](https://kc.uni-lj.si/dogodki/delavnica-kaj-moram-vedeti-pri-odhodu-v-tujino-zaradi-zapos.html) – delavnica. Ali smo pripravljeni na selitev v tujino, tudi če je le začasna? Ali poznamo postopke, ki jih je potrebno opraviti pred selitvijo? Delavnica vam bo pomagala **pripraviti se na selitev v tujino**.

***Med 6. novembrom in 2. decembrom***

* Predstavitev razpisa **10-tedenskih raziskovalnih štipendij** Ameriško-slovenske izobraževalne fundacije. Predstavitve bodo potekale na [MF](https://kc.uni-lj.si/dogodki/asef-za-tudente-mf.html), [FS](https://kc.uni-lj.si/dogodki/predstavitev-razpisa-raziskovalnih-tipendij-asef-za-tudente.html), [BF](https://www.facebook.com/events/2473435399561477/), TEOF in FDV. Štipendisti bodo predstavili štipendijski program, svojo izkušnjo v tujini ter delili nasvete, kako se uspešno prijaviti na razpis.

Naložbo sofinancirata Republika Slovenija in Evropska unija iz Evropskega socialnega sklada.

V primeru premajhnega števila prijavljenih si pridržujemo pravico do odpovedi dogodka.